OpenLLM-France/wikimedia huggingface dataset:
# Erremonte

Erremontea pilota jokoaren aldaera bat da, xistera ez oso sakonarekin jokatzen dena. Pilota xisteraren behealdetik sartzen da eta puntatik irteten da etengabeko mugimendu batean. Zesta puntan aldiz, pilota hartzen da, eta gero, bultzada batekin frontisera jaurtitzen da; pilota une jakin batean geldi dago saski barruan. Xisterak zesta-puntako xisteraren antza du, baina konkordura txikiagoa du, ez baitauka zestak daukan sabel sakona; eta sendoagoa da. Erremonte-xistera Juan Moya iruinsemeari zor zaio, XX. mendearen hasierako urteetan oraindik eskularruz egiten baitzen erremontean. Iruñeko Juego Nuevo pilotalekuan ari izaten zela, saskigile bati zesta puntako xisteraren antzerako bat enkargatu zion, eta denbora laburrean pilotari guztiek hartu zuten tresnatzat.
Egun, erremontean Galarreta 2000 enpresa arduratzen da profesional-mailako jokoaz. Esku huskako pilota da gaur egun jaun eta jabe pilota-modalitateen artean. Izan ere, esku huskako pilotak du ikusle, zale eta pilotari gehien; baina Gipuzkoan erremonteak ere indar handia du, Hernanin eta inguruetan batez ere. Bestalde, Malerreka eta Baztan erremonte jokalari askoren sorleku izan dira, ikasketa paregabea baita eskularruz ari izana, erremonte jokorako.
Pilotalekua gainerako pilotalekuen antzekoa da: 14 koadro ditu, eta sakea 12,5etik egiten da. Saskiak 67 zentimetro ditu eskumuturretik puntara eta 770 g pisatzen du. Pilotak 115 g pisatzen du, eta 6 zentimetroko diametroa dauka.

## Erremontari ospetsuak

* Julian Artzamendi Larrea (Azpeitia, 1889))
* Jose Irigoien Igoa Irigoyen (Bera, 1893 - 1970)
* Juan Abarrategi Errasti (Azpeitia, 1895)
* Jose Maria Saltsamendi Salsamendi III (Orio, 1925 - 2013)
* Jesus Abrego (1910 – 1997)
* Demetrio Abarisketa Sarasua (Beizama, 1910)
* Pedro Manuel Grazenea (Elgorriaga, 1929 - 2017)
* Raul Jimenez Albisu, Raul (1935 – )
* Hermenegildo Arbizu, Mere (1931 –)
* Kike Elizalde (Altsasu, 1961 –)
* Koteto Ezkurra (Doneztebe. 1973 –)
* Javier Urriza (Iruñea, 1981 –)

## Ikus, gainera

* Altsasuko sustraiak

## Kanpo estekak

* Datuak: Q9067968
* Multimedia: Erremontea / Q9067968
# Errege Arrantzalea

Bretainiako materian, Errege Arrantzalea edo Errege Zauritua (ingelesez: Fisher King edo Wounded King) Graal Santua babesten duen leinu baten azken kidea da. Berere bizitzari buruzko kondairak ezberdinak badira ere, denetan erregeak hanka zauritua ditu eta ezin da mugitu.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 14 or..

## Kanpo estekak

* Datuak: Q1420120
# Errege Dekretu Legegile

Errege Dekretu Legegilea lege maila duen arau juridiko bat da, monarkia parlamentarioa duten herrialdeetan ohikoa, Espainia kasu, botere betearazletik datorrena, botere legegileak egindako delegazioagatik.
Errege Dekretu Legegilearen teknikak, arlo ezberdinetan funtzionatzen du, eta, arloaren arabera, delegatuko den legea ezberdina izango da.
Errepublikak diren herrialdeetan, antzeko arau bat dago, Dekretu Legegile deritzona.

### Espainia

Arau juridiko mota hau, 1978ko Espainiar Konstituzioan erregulatua dago. "Errege" izena, dekretu hauek igortzeaz eta euren argitaratzea eta betearaztea agintzeaz arduratzen dena, Erregea delako datorkio.
Gorte Orokorrek, botere legegilea Gobernuari ematea erabakitzen dute. Hau, Espainiako Konstituzioko 85 eta 87. artikuluetan erregulatua dago. Gorteek, espreski abiltzen dute Delegazio Lege edo Oinarri Lege bat, gobernuari, egoera bat aldatzeko baimena emateko. Delegazio hau, derrigorrez bete beharrekoa izango da. Gai zehatz bati buruzkoa izan behar du, eta noraino iristen den ondo adierazi behar du, baita inspiratu duten irizpideak ere. Ministro Kontseiluak Dekretu Legegilea onartzen du. Delegazioa debekatua dago Lege Organikoaren kasuan.
Botere betearazlea, delegazioaren arlora mugatu behar da. Horregatik, arau legalen testu berritu bat idaztea eskatu bada, botere betearazleak, existitzen den jatorrizko erregulazioa aldatzea legez kanpokoa eta baliogabea izango litzateke.

## Ikus, gainera

* Errege Dekretu Lege

## Kanpo estekak

* Datuak: Q5642903
# Errege Jauregi Nagusia

Errege Jauregi Nagusia (katalanez Palau Reial Major) Kataluniako Bartzelona hiriburuan dagoen jauregi bat da. El Gòtic auzoan dago, Plaça del Rei enparantzan hain zuzen ere. XI. mendekoa da, lehenbiziko aldiz 1116. urtean erregistratua dago, katalan kondeen eta Aragoiko Erresumako errege-erreginen egoitza nagusia izan zen. Gaur egun bertan Plaça del Rei enparantza kokatzen da.
Parte nagusiak dira:
* Saló del Tinell (Tinell aretoa): jauregiko areto nagusia.
* Capella de Santa Àgata (Santa Àgatako kapera): jauregiko kapera. Erromatar harresi gainean dago.
* Mirador del Rei Martí (Martí erregearen begiratokia). Nahiz eta XIV. mendearen Martí erregearen izena duen, XVI. mendean eraiki zen.
* Palau del Lloctinent: erregeordearen jauregia.

## Iruditegia

* Eskailerak.
* Martin erregearen behatokia.
* Tinell aretoa.
* Oinplanoa.

## Erreferentziak

* 1 2 Palau Reial Major. Gran Enciclopèdia Catalana. (Katalanez)

## Kanpo estekak

* Errege Jauregi Nagusiaren bilakaeraren 3 dimentsiotako simulazioa ikusgai (Katalanez)
* Datuak: Q1116546
* Multimedia: Palau Reial Major / Q1116546
# Errege Agindu

Errege Agindua Espainian Filipe II.a Espainiakoatik Alfontso XIII.a arte erregeak emandako lege mailako xedapena deitu izan zen. Espainiako Bigarren Errepublika aldarrikatua izan ondoren, Errege Agindua erabat baliogabetua geratu zen eta Francisco Francoren diktaduran eta gaur egun botere betearazletik irtendako lege mailako xedapen oro Dekretu Lege deitzen da.
Dena dela, Espainiako 1869ko Konstituzioarekin Errege Aginduak jada ez du xedapen izaera izango, baizik eta soilik konstituzioek Estatu Buruari ematen dizkioten berrespen funtzioa beteko duela, legezkotasun konstituzionalaren aldaketaren egoeretan izan ezik, Errege Agindu bidez Alfontso XIII.ak Estatu Kolpe bidez Primo de Riveraren botererako iriste nahiak onartu zituenean bezala.

## Ikus, gainera

* Errege Zedula

## Kanpo estekak

* Datuak: Q3756719
# Errege Dekretu Lege

Errege Dekretu Legea, lege maila duen arau juridikoa da, monarkia parlamentarioa duten herrialdeetan ohikoa, Espainian kasu; botere betearazleak onartzen du, eta ohiz kanpoko behar larriren baten ondorioz onartzen da. Botere betearazleak onartu ondoren onartu behar du botere legegileak, epe labur batean.
Antzeko arau bat dago Errepublika diren herrialdeetan: Dekretu Legea.

## Espainia

1978ko Espainiako Konstituzioan erregulatua dago arau mota hori. "Errege" du izendapenean, erregea delako araua onartzen eta argitaratzen eta betearaztea agintzen duena.
Nabarmendu behar da, Espainiaren kasuan, Diputatuen Kongresuak ez duela araua berresten. Egia esan, Kongresua mugatzen da, gobernuak somatutako larritasun egoera bideratzeko proposamena berrestera. Azken emaitza, lege arruntaren berbera da, baina tramitazioa askoz azkarragoa da eta, gainera, eztabaida parlamentarioak eragozten dira.
Errege Dekretu Legea Espainiar Konstituzioko 86.1 artikuluan dago araututa, besteak beste, eta zera dio: "Aparteko eta presazko beharrizana dagoenetan, Gobernuak behin-behineko lege-xedapenak eman ditzake, lege-dekretuen forma hartuz; horiek ezingo dute eraginik sortu estatuaren oinarriei buruzko antolamenduan, 1. tituluak arautzen dituen oinarrizko eskubide, eginbehar eta askatasunetan, autonomia-erkidegoen araubidean, ezta hauteskundeei buruzko zuzenbide orokorrean ere."

## Kanpo estekak

* Datuak: Q9067055
# Errege Erruki Etxea (Tutera)

Errege Erruki Etxea Tuteran (Nafarroa Garaian) zegoen XVIII. mendeko jauregia zen. Gaur egun bakarrik neoklasiko estiloko fatxada nagusia gordetzen da. Gaur egun erabat moldatu da lau izarretako hotela izateko, AC Ciudad de Tudela hotela alegia. Instituzioak kaleari eman dio izena, Erruki edo Miserikordia kalea.

## Deskribapena

Gordentzen den elementu historiko bakarra, esan dugunez, fatxada neoklasikoa da. Fatxada horretan oreka eta neurritasuna dira nagusi. Dirudienez, bertan zegoen eliza erretaulak ere neoklasizismokoak ziren.

## Historia

Tuterako Errege Erruki Etxea 1771an sortu zen. Ignacio Mur, Francisca Ugarte eta Francisca Hugarte y Francia proiektuaren bultzatzaileak izan ziren. Eraikina Jose Marzal tuterarrak zuzendu zuen, horretarako Ventura Rodríguezen estiloa jarraituz. Instituzio honen helburua pertsona pobreak jasotzea zen. XIX. mendean Erruki Etxeak jende gehiago jasotzeko eraikina moldatu zuen. Eliza 1859 eta 1862 artean altxatu zen. Urte batzuk hutsik gelditu zen eta, ondoren, zaharren egoitza gisa erabili zen. 2001tik AC Ciudad de Tudela hotela egiteko erosi zen, bakarrik fatxada zainduz. Zaharrentzako beste eraikin bat egin, Alberto Pelairea kalean, eta horrek oraindik Errege Erruki Etxea izena mantentzen du.

## Erreferentziak

* ↑ Martínez-Escalada, J. (1999). Historia de Tudela contada por sus calles. Navarro&Navarro, Zaragoza, 565 or.
* ↑ García Gainza, M.A., Heredia Moreno, M.C., Rivas Carmona, J. eta Orbe Sivatte, M. (1980). "Merindad de Tudela", Catálogo Monumental de Navarra, Vianako Printzea, Iruñeko Apezpikua, Nafarroako Unibertsitatea, I. liburuki, 492 or.
* ↑ https://achotels.marriott.com/es/hotels/ac-hotel-ciudad-de-tudela%5B%5D
* ↑ http://www.rcmisericordia.com

## Kanpo estekak

* Datuak: Q6101760
* Multimedia: Real Casa de Misericordia (Tudela) / Q6101760
# Errege Katolikoen kalea (Donostia)

Errege Katolikoen kalea :
| Donostia, Amara ||
| Herrialdea Lurraldea | Euskal Herria Gipuzkoa |
| Errege Katolikoen kalea Errege Katolikoen kalea Errege Katolikoen kalea ||
| Koordenatuak: | 43°18′56.54″N 1°58′51.04″W﻿ / ﻿43.3157056°N 1.9808444°W﻿ / 43.3157056; -1.9808444 |
Errege Katolikoen kalea Gipuzkoako Donostia hiriburuko kale bat da. Amaran dago. Urdaneta kalean hasi, Artzain Onaren plazaren atzealdean, eta Posta Bulego Nagusia eta Koldo Mitxelena Kulturunearen eraikinen artetik igaroz Prim kalea eta Moraza kalearen elkargunean amaitzen da.
Errege Katolikoen omenezko izena darama. Oinezkoentzako kalea da.
Urbieta eta Hondarribia kaleekiko paraleloa da.

## Leku interesgarriak

Errege Katolikoen kalearen inguruan honako leku interesgarri hauek daude:
* Artzain Onaren plaza.
* Artzain Onaren katedrala.
* Posta Bulego Nagusia
* Koldo Mitxelena Kulturunea
* Artzain Onaren katedrala eta Artzain Onaren plaza.
* Posta Bulego Nagusia.
* Koldo Mitxelena Kulturunea.

## Kaleak

Errege Katolikoen kalearen kalearen inguruan honako kale hauek daude:
* Urdaneta kalea.
* Hondarribia kalea.
* Sanchez Toca kalea.
* Larramendi kalea.
* Moraza kalea.
* Urbieta kalea.
* Prim kalea.

## Kanpo estekak

* Datuak: Q25478911
* Multimedia: Calle de los Reyes Católicos, Donostia-San Sebastián / Q25478911
# Errege Kopa

Errege Kopa kirol txapelketa hauek izan daiteke:
* Espainian:
** Espainiako Futbol Errege Kopa.
** Espainiako Futbol Gazte Errege Kopa.
** Espainiako Saskibaloi Errege Kopa.
** Espainiako Eskubaloi Errege Kopa.
** Espainiako Errugbi errege kopa.
** Espainiako Belar-hockey Errege Kopa.
** Espainiako Boleibol Errege Kopa.
** Espainiako Izotz Hockey Errege Kopa.
* Saudi Arabian:
** Saudi Arabiako Futbol Errege Kopa
# Eriogenes

Eriogenes Oecophoridae familiako tximeleta genero bat da. Bere espezie tipoa Eriogenes mesogypsa da.

## Espezieak

| Espeziea | Egoera |
| Eriogenes cossoides | daturik gabe |
| Eriogenes mesogypsa | daturik gabe |
| Eriogenes meyricki | daturik gabe |
| Eriogenes nielseni | daturik gabe |

## Kanpo estekak

* Datuak: Q13860200
* Espezieak: Eriogenes
# Eriondo

Eriondoa erabat osatzeko beharrezkoa den denbora da; bai gaixotasun, bai istripu, bai ebakuntza baten ondoren.

## Ikus, gainera

* Berreritze
* Errehabilitazio

## Kanpo estekak

* Datuak: Q1891441
* Multimedia: Convalescence / Q1891441
# Erionita-K

Erionita-K silikato motako minerala da eta erionite taldearen kidea da.

## Ezaugarriak

Erionita-K silikato mineralaren formula kimikoa hau da: ${\ce {(K2,Ca,Na2)2[Al4Si14O36] * 15H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Erionite-K: Mineral information, data and localities.» www.mindat.org (Noiz kontsultatua: 12-05-2019).
# Eriotortrix

Eriotortrix Tortricidae familiako sits genero bat da. Bere espezie tipoa Eriotortrix iresinephora da.

## Espezieak

| Espeziea | Egoera |
| Eriotortrix iresinephora | daturik gabe |
| Eriotortrix isipida | daturik gabe |
| Eriotortrix ispida | daturik gabe |

## Kanpo estekak

* Datuak: Q5389517
* Espezieak: Eriotortrix
# Erionita-Ca

Erionita-Ca silikato motako minerala da eta erionite taldearen kidea da.

## Ezaugarriak

Erionita-Ca silikato mineralaren formula kimikoa hau da: ${\ce {(Ca,K2,Na2)2[Al4Si14O36] * 15H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Erionite-Ca: Mineral information, data and localities.» www.mindat.org (Noiz kontsultatua: 12-05-2019).
# Erionita-Na

Erionite-Na silikato motako minerala da eta erionite taldearen kidea da.

## Ezaugarriak

Erionite-Na silikato mineralaren formula kimikoa hau da: ${\ce {(Na2,K2,Ca)2[Al4Si14O36] * 15H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Erionite-Na: Mineral information, data and localities.» www.mindat.org (Noiz kontsultatua: 12-05-2019).
# Eriocottis

Eriocottis Eriocottidae familiako tximeleta genero bat da. Bere espezie tipoa Eriocottis fuscanella da.

## Espezieak

| Espeziea | Egoera |
| Eriocottis andalusiella | daturik gabe |
| Eriocottis euryphracta | daturik gabe |
| Eriocottis flavicephalana | daturik gabe |
| Eriocottis fuscanella | daturik gabe |
| Eriocottis hispanica | daturik gabe |
| Eriocottis maraschensis | daturik gabe |
| Eriocottis nicolaeella | daturik gabe |
| Eriocottis nodicornella | daturik gabe |
| Eriocottis paradoxella | daturik gabe |
| Eriocottis pyrocoma | daturik gabe |
| Eriocottis recticostella | daturik gabe |

## Kanpo estekak

* Datuak: Q10273632
* Espezieak: Eriocottis
# Erioliceras

Erioliceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q12257032
# Eriophyes tiliae

Eriophyes tiliae Tilia × europaea zuhaitzen hostoen gainazalean zezidioak eratzen dituen akaro espezie bat da. Bere eraginez, hostoen gainean pikor gorri batzuk sortzen dira.

## Deskribapena

Udaberriaren amaieran eta udan tutu motako zezidioak 5 milimetro arte hazten dira, hostoekiko elkarzut. Normalki gorriak dira, baina hori-berdeak ere izan daitezke, asko aurki daitezke hosto berdinean eta, gehienetan, landarearen beheko hostoetan hazten dira.

## Bizi zikloa

Akaroak hostoetara udaberrian iristen dira, negua enborreko zuloetan pasa ostean. Bakoitzak 0,2 mm. inguru neurtzen ditu, baina zapa jaterakoan askatzen dituzten konposatu kimikoek emaitza koloretsua ematen dute. Udazkena baino lehen, akaroak handien daude eta enborrean bilatzen dute berriro ere babesa.

## Zainketa

Ez du ematen akaroak zuhaitzari kalte egiten dioenik, baina ez dago modurik kontrolatzeko edo sendatzeko.

## Erreferentziak

* ↑ Darlington, Arnold. (1975). The pocket encyclopaedia of plant galls in colour. (Rev. ed. argitaraldia) Blandford Press ISBN 0-7137-0748-8. PMC 3315430. (Noiz kontsultatua: 2021-06-06).
* ↑ (Ingelesez) «Nail gall» BBC Gardeners' World Magazine (Noiz kontsultatua: 2021-06-06).

## Kanpo estekak

* Datuak: Q5389474
* Multimedia: Eriophyes tiliae / Q5389474
# Eris

Eris hurrengo gauzak izan daitezke:
* Eris, planeta nanoa.
* Eris, ika-miken jainkosa Greziar mitologian.
* Eris, armiarma mota bat.
# Errusiako umeak

    Artikulu hau Sobietar Batasunera joandako umeei buruzkoa da; beste esanahietarako, ikus «Gerrako ume».
Errusiako umeak edo gerrako umeak, Espainiako Gerra Zibila zela eta, Sobietar Batasunera eramandako 2.895 umeak izan ziren. 1937an eta 1938an eraman zituzten eta gehienak euskaldunak, kantabriarrak edota asturiarrak ziren. Sobietar Batasunera ez ezik, Fronte Popularreko gobernuak Frantziara (20.000 inguru), Belgikara (5.000), Erresuma Batura (4.000), Suitzara (800), Mexikora (455) eta Danimarkara (100) ere umeak eraman zituen. Sobietar Batasunean zeuden umeen itzulera Bigarren Mundu Gerrak eta erregimenen alde ideologikoek nahasi zuten eta lehenengoak ez ziren 1956raino itzuli. Beste batzuk 1959an itzuli, gutxi batzuk 1960ko hamarkadan Kubara joan ziren eta besteak Sobietar Batasunean bertan geratu ziren. 2004an oraindik 239 zeuden Errusian.

## Euskal Herriko haurrak

Euskal Herritik ere asko izan ziren Sobietar Batasunean jasoak izan ziren haurrak. Irteera portua Santurtzi izan zen. Datuak desberdinak dira iturriaren arabera. Errusiako Gurutze Gorriak 1.765 haur aipatzen ditu; Largo Caballero Fundazioa, bestetik, 1.495 haurren zifra ematen du. Irteeraren data 1937ko ekainaren 12tik 13ra izan zen. Data horietan Bilboko faxisten okupazioa gertu ikusten zen eta beldurra zabaldu zen zibilen artean.

## Erreferentziak

* ↑ Alted Vigil, A. Nicolás Marín, E. González Martell, R.. (1999). Los Niños de España en la Unión Soviética; De la evacuación al retorno, 1937-1999. Madril: Fundación Francisco Largo Caballero.
* ↑ Alted Vigil, Alicia. (2005). «El “instante congelado” del exilio de los niños de la guerra civil española» Deportate, Esuli, Prófughe (3): 263-281..
* ↑ TV3. "El documental" presenta "Els nens de Rússia". .
* ↑ Colomina Limonero, Immaculada. (2005). Breve historia de los niños de la guerra de España en Rusia. Biblioteca del Instituto Cervantes de Moscú.
* ↑ https://webs.ucm.es/BUCM/tesis//19972000/S/1/S1026701.pdf
* ↑ https://web.archive.org/web/20081220235706/http://www.ugt.es/fflc/exposiciones/ninosguerra/ng_cap06.htm

## Ikus, gainera

* Habana (itsasontzia)

## Kanpo estekak

* Datuak: Q6043550
# Errusiar-turkiar Gerra (1828-1829)

Errusiar-turkiar Gerra 1828tik 1829ra Errusiar Inperioa eta Otomandar Inperioa arteko gerra izan zen. Gatazkaren lehen arrazoia Greziako independentzia gerra izan zen. Gerra errusiarrek irabazi zuten. Une horretan otomandarren maldan beherako prozesua hasi zen.

## Gatazka

1828tik 1829ra luzatu zen gerra hau. Aurrez aurre Otomandar Inperioa eta Errusiar Inperioa jarri ziren gatazka honetan. Gatazkaren jatorria Greziako Independentzia Gerran (1821-1832) egon zen. Greziarrei errusiarrek lagundu zieten (baita ere Frantzia eta Erresuma Batua) eta horrek sultan otomandarraren haserrea eragin zuen, batez ere Navarinoko gudua; sultanak Akkermango hitzarmena (1826) puskatu zuen eta Dardaneloak itxi zituen.
Gerran errusiarrek garaipen handiak lortu zituzten Kaukason eta Balkanetan. Gerra bukatzeko Hadrianopolisen Ituna sinatu zuten. Otomandar Inperioaren maldan behera markatu zen itun honekin; inperio horrek bere zabalera nagusia 1683an lortu zuen, Vienari setioa jarri ziotenean.

## Itunaren klausulak

* Nagusia: otomandarrek Greziaren independentzia onartzen zuten nahiz eta baldintza batzuk jarri eta ez lurralde osoan.
* Otomandar Inperioak Errusiarren eskuetan lurralde desberdinak uzten zituen: Danubioko itsasadarraren uharteak, Itsaso Beltzaren Kaukaso aldeko itsas ertzea eta Dardaneloak itsasartea erabiltzeko eskubidea onartu zuten.
* Otomandarrek Errusiaren suberania Georgian onartzen zuten.
* Gainera errusiarren ikuskatze eskubidea hiru autonomietan onartzen zuten: Serbian, Moldaviako Printzerrian (egungo Errumanian) eta Valakiako Printzerrian. Horrela, esaten zen, autonomia horien joritasun eta "merkataritza askatasuna" bermatzen zen.
Itsasarteen arazoa, bestetik, Unkiar Skelessiren Itunarekin konpodu zen, lau urte geroago sinatuta, 1833ko uztailaren 8an.

## Erreferentziak

* ↑ https://web.archive.org/web/20190628163800/https://esacademic.com/dic.nsf/eswiki/1166677
* ↑ https://www.nationalgeographic.com.es/historia/grandes-reportajes/la-gran-revolucion-griega-contra-el-imperio-otomano_9440/3
* ↑ http://www.puzzledelahistoria.com/?p=26664

## Kanpo estekak

* Datuak: Q287942
* Multimedia: Russo-Turkish War (1828–1829) / Q287942
# Errusiako gerraontzi, joan zaitez pikutara!

Errusiako gerraontzi, joan zaitez pikutara! (errusieraz: "Русский военный корабль, иди на хуй"), 2022ko otsailaren 24an Errusiak Ukrainan Sugeen Uharteari egindako erasoan Sugeen Uhartean zeuden Ukrainako mugazainek gerraontzi errusiarrak errenditzeko egindako deialdiari emandako erantzuna da, Ukrainak okupatzaile errusiarren aurka egindako borrokaren sinboloetako bat bihurtu zena. Errusiako inbasioaren aurka dagoen jendartearen alderdia hain txundituta geratu zen esaldiarekin ezen hainbat gizarte-plataformatan biral bihurtu zen emandako erantzun hau.
Grabazioak Internet bidez zabaldu ziren, zalaparta handia sortuz. Erasoan hil zirela uste zen 13 mugazainak sare sozialetan omendu zituzten beren ausardiagatik, eta Volodymyr Zelensky-k, Ukrainako Presidenteak, "hil ondorengo" Ukrainako Heroiaren Ordena emango ziela iragarri zuen.
The Weekek XIX. mendeko Texasko Iraultzako "Gogoratu El Álamo" esaldiarekin alderatu zuen esaldia. Esaldia Zaporozhiar kosakoen erantzunarekin ere alderatu izan da, Mehmed IV.a Otomandar Inperioko sultanak Zaporozhiar kosakoen (egungo Erdialdeko Ukrainan bizi zirenak) errendizioa eskatu zuenean, uko egin ziotenari, irainez betetako gutun batekin erantzunez.
2022ko otsailaren 28an, Ukrainako Itsas Armadak bere Facebookeko orrian argitaratu zuen, ustez, uharteko mugazain guztiak bizirik zeudela eta Errusiako Itsas Armadak atxilotu zituela.

## Erreferentziak

* ↑ (Ukraineraz) «“Русский корабль, иди на х.й!”: захисники Зміїного відповіли ворогові» Українська правда (Noiz kontsultatua: 2022-03-02).
* ↑ (Ingelesez) Reuters. (2022-02-25). «'Russian warship, go fuck yourself': Kyiv to honour troops killed on island» Reuters (Noiz kontsultatua: 2022-03-02).
* ↑ (Ingelesez) «Ukraine soldiers told Russian officer ‘go fuck yourself’ before they died on island» the Guardian 2022-02-25 (Noiz kontsultatua: 2022-03-02).
* ↑ (Ingelesez) Ukrainian Soldiers Tell Russian Warship 'Go Fuck Yourself'. 2022-02-25 (Noiz kontsultatua: 2022-03-02).
* ↑ (Ingelesez) «How 'Russian warship, go f--k yourself' became Ukraine's 'Remember the Alamo!'» The Week (Noiz kontsultatua: 2022-03-02).
* ↑ (Ingelesez) Burns, Peter. (2022-03-01). «The Ukraine War Explained: Why Ukrainians And Russians Are Different» Lessons from History (Noiz kontsultatua: 2022-03-02).
* ↑ «"ВМС ЗС України"» Facebook (Noiz kontsultatua: 2022-03-02).
* ↑ (Ingelesez) «Ukrainian navy confirms Snake Island soldiers alive, taken by Russia» The Jerusalem Post | JPost.com (Noiz kontsultatua: 2022-03-02).

## Kanpo estekak

* Datuak: Q111019657
* Multimedia: Russian warship, go fuck yourself / Q111019657
iea2022ko Ukrainako inbasioa :
Errusia–Ukraina Gerraren parte :
ieaLaburpena :
ieaLiskar militarrak :
ieaJendartea :
ieaGerra-krimenak :
ieaErreakzioak :
ieaInpaktua :
ieaGako-jendea :
Kategoria
Commons :
# Errusiar

Errusiarrak (errusieraz: русские, russkiye) ekialdeko eslaviarren etnia bat dira, batez ere Errusian eta inguruko herrialdeetan bizi direnak.
Euskaraz, batzuetan, Errusiako edozein herritar izendatzeko ere erabiltzen da, haren jatorri etnikoa edozein dela ere. Errusieraz, Errusiako herritarrari rossiyanin deritzo (россиянин, plurala rossiyane); eta errusiar etniakoei, berriz, russkiye (singularra русский, russkiy). 2002ko erroldan, Errusiako biztanleen % 80 errusiar etniakoak ziren.

## Erreferentziak

* ↑ Ethnic groups in Russia
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ CIA World Factbook

## Kanpo estekak

* Datuak: Q49542
* Multimedia: Russians / Q49542